Document ID: 32010R0844
Publication Date: 2010-09-20

Title and Content:
UREDBA KOMISIJE (EU) št. 844/2010
z dne 20. septembra 2010
o spremembi Uredbe (ES) št. 1099/2008 Evropskega parlamenta in Sveta o statistiki energetike glede določitve niza letnih jedrskih statistik in prilagoditve metodoloških sklicevanj v skladu z NACE Rev. 2
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 1099/2008 Evropskega parlamenta in Sveta z dne 22. oktobra 2008 o statistiki energetike (1) in zlasti člena 4(3) ter člena 8 Uredbe,
ob upoštevanju naslednjega:
(1)
Uredba (ES) št. 1099/2008 vzpostavlja skupen okvir za pripravo, pošiljanje, ocenjevanje in razširjanje primerljivih statistik energetike v Uniji.
(2)
V skladu s členom 8 Uredbe (ES) št. 1099/2008 mora Komisija (Eurostat) v sodelovanju s sektorjem jedrske energije v Evropski uniji opredeliti niz letnih jedrskih statistik, ki se objavljajo in se o njih poroča od leta 2009 naprej, pri čemer velja to leto kot prvo obdobje poročanja.
(3)
Komisija je pripravila zahtevani niz podatkov in z državami članicami razpravljala o izvedljivosti, stroških priprave, zaupnosti in obremenitvi poročanja.
(4)
V skladu z Uredbo (ES) št. 1893/2006 Evropskega Parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 in o spremembi Uredbe (EGS) št. 3037/90 kakor tudi nekaterih uredb ES o posebnih statističnih področjih (2), je treba statistiko energetike od 1. januarja 2009 naprej pripravljati v skladu z NACE Rev. 2.
(5)
Uredbo (ES) št. 1099/2008 je treba zato ustrezno spremeniti.
(6)
Ukrepi, predvideni s to uredbo, so v skladu z mnenjem Odbora za evropski statistični sistem -
SPREJELA NASLEDNJO UREDBO:
Člen 1
Prilogi A in B k Uredbi (ES) št. 1099/2008 se nadomestita s Prilogo k tej uredbi.
Člen 2
Ta uredba začne veljati na dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. septembra 2010

Classification:
Level 1 Topics: 100146
100159
Level 2 Topics: 100263
100190
Level 3 Topics: 2498
4256
All Topics: 1895
2066
2498
4258
4886